Pasar modhèrn ora akèh bédané karo pasar tradhisional, nanging pasar jinis iki pangadol lan panukuné ora transaksi sacara langsung nanging panuku mirsani label rega sing temèmpèl ing barang (barcode), ana ing wangunan gedhung lan diladèni dhéwé sacara mandhiri (swalayan) utawa diladèni déning pramuniyaga. Barang-barang sing didol, saliyané bahan panganan kayadéné; woh-wohan, janganan, daging; sabagéyan gedhé barang liyané sing didol ya iku barang sing bisa tahan suwé. Conto pasar modhèrn ya iku pasar swalayan, hypermarket, supermarket, lan minimarket.